Иван Вазов
В природата

chitanka.info

Куп вестници и книги с песни нови —

от нашите поети — взех за тука —

запас потребен в тез места сурови,

оръжия против случайна скука.

Но без да ща, зачетох се дълбоко

във друга книга, странна, гениална:

природата разтвори ми широко

поемата си колосална.

И в чантата забравиха ръцете

да търсят лек противоскучни:

останаха неразгънати газети

и неразрязани поеми звучни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.